CELEX: 62012CN0212
Language: sk
Date: 2012-05-04 00:00:00
Title: Vec C-212/12: Návrh na začatie prejudiciálneho konania, ktorý podal Amtsgericht Düsseldorf (Nemecko) 4. mája 2012 — Helmut Butz, Christel Bachman-Butz, Frederike Butz/Société Air France SA

22.9.2012   
            
            
               SK
            
            
               Úradný vestník Európskej únie
            
            
               C 287/16
            
         Návrh na začatie prejudiciálneho konania, ktorý podal Amtsgericht Düsseldorf (Nemecko) 4. mája 2012 — Helmut Butz, Christel Bachman-Butz, Frederike Butz/Société Air France SA
   (Vec C-212/12)
   2012/C 287/28
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Düsseldorf
   
      Účastníci konania pred vnútroštátnym súdom
   
   
      Žalobcovia: Helmut Butz, Christel Bachman-Butz, Frederike Butz
   
      Žalovaná: Société Air France SA
   
      Prejudiciálna otázka
   
   Má cestujúci právo na náhradu podľa článku 7 nariadenia (1), ak sa odlet prvého letu oneskoril o časové obdobie, ktoré leží pod hranicou definovanou v článku 6 ods. 1 nariadenia, avšak prípojný let sa oneskoril o časové obdobie, ktoré leží nad hranicou definovanou v článku 6 ods. 1 nariadenia a prílet do cieľového miesta sa uskutočnil minimálne tri hodiny po plánovanom čase príletu?
   
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, Ú. v. EÚ L 46, s. 1; Mim. vyd. 07/008 s. 10.